Kamu bisa jelasin ke aku soal Coccinella septempunctata dalam bahasa jawa?

Coccinella septempunctata ya iku kombang koksi kang duwé tutul cacah pitu ing suwiwiné. Saka tutul cacah pitu iki, kombang iki olèh jeneng umum lan uga jeneng èlmiyahé (saka Basa Latin septem = pitu lan punctus=tutul).

C. septempunctata sumebar ing kukuban kang amba ing Éropah lan mapan ing panggon kang ana tuma godhong kang bisa dipangan. Seneng sèlèh endhogé ana tetengahan tuma godhong lan sabanjuré nalika wis netes banjur mangani tuma mau. Mula C. septempunctata digunakaké minangka agèn pengendhali biologis kanggo ngatasi ama tuwuhan kang wujud tuma godhong.

Nalika diwasa, kumbang iki dawané watara 7,6–10 mm. Werna kang nyolok lan tutul ing suwiwiné cetha njalari ora disenengi prédhator. Spésiès iki bisa ngasilaké cuwèran ganda bacin saka sikilé. Nalika kena bebaya, uga bisa éthok-éthokan mati..